[{"text_idx": "#000000", "text": "Kalapu\u0308u\u0308k kui harrastus on minu elu u\u0308ks olulisi osasid. Ka\u0308esoleva blogi mo\u0303te on talletada selle hobiga seotud ajalugu."}, {"text_idx": "#000001", "text": "Viies aastaaeg, Pa\u0308rnu jo\u0303el, 14. jaanuar 2023"}, {"text_idx": "#000002", "text": "Jo\u0303e peale saamine probleeme ei valmistanud ja kuna silmapiiril polnud ainumastki hingelist siis suundusin otse eilse pa\u0308eva lo\u0303petanud augu peale. Vimb oli all ja peagi sai skoor avatud. Toimisid nii punane, kui ka ho\u0303bedane kirp. Teine neist aga oli selgelt ebamugavam kasutada, sest vool oli u\u0308sna tugev ning kolmemeetrises vees kasutada kuute meetrit tamiili kirbu po\u0303hja saamiseks, tundus mitte just ko\u0303ige optimaalsem lahendus."}, {"text_idx": "#000003", "text": "Peale kolmandat vimba otsustasin, et aitab. Ko\u0303ndisin uusi paiku avastama. U\u0308lesvoolu, madalamatele aladele, kus tugeva vooluga pu\u0308u\u0308da mugavam kui su\u0308gava peal."}, {"text_idx": "#000004", "text": "Ka\u0308isin la\u0308bi pea kilomeetri ulatuses erinevad paigad, proovides la\u0308bi su\u0308gavused vahemikus 2.4 meetrist kuni 3.3 meetrini va\u0308lja. Pea alati oli vimb all, vaid ma\u0308nni augus ei andnud keegi na\u0308ole. Lood na\u0308itas, et keegi seal all oli, kuid tunnise kiusamise tulemusel lo\u0303ppes minu kannatus enne kui veealuse uimelise oma."}, {"text_idx": "#000006", "text": "Ainukene korralik vo\u0303tt toimus umbes kella kolme paiku, kui olin oma eksira\u0308nnakutelt tagasiteel jo\u0303udnud su\u0308gava serva peaaegu tagasi. Pu\u0308u\u0308dsin 2.9 meetri peal kui po\u0303hjast kirpu to\u0303stes konkreetselt nooguti alla vajutati. Korralik kala ja\u0308i ka otsa ning tegi mo\u0303nusat so\u0303itu kui auguni va\u0308lja. Ja siis plehku pa\u0308a\u0308ses. Kuna ja\u0308a\u0308 paistis ta\u0308iega la\u0308bi, siis sai siig va\u0308hemalt a\u0308ra na\u0308htud."}, {"text_idx": "#000007", "text": "Pool neli panin pillid kokku. 12 vimba vo\u0303tsin kaasa, 9 lasin tagasi (neli olid alamo\u0303o\u0303dulised, viis mo\u0303o\u0303dus, aga napilt). Lisaks paar mutantnurgu ka veel."}, {"text_idx": "#000008", "text": "Maha tulles pidi kaldale saamiseks juba la\u0308bi po\u0303lveko\u0303rguse vee vantsima. Kuna ja\u0308a\u0308d on endiselt 20 cm, siis a\u0308kki ta kuidagi kestab selle sula u\u0308le. Mitte ei tahaks, et ja\u0308a\u0308pu\u0308u\u0308gihooaeg juba la\u0308bi saaks... Veetase on muidugi juba u\u0308sna metsik, +230 (pu\u0308hapa\u0308eva o\u0303htul)."}, {"text_idx": "#000009", "text": "Samal ajal Vigala jo\u0303es on ka ja\u0308a\u0308 veel olemas, aga seal kusagil 2-3 meetri su\u0308gavusel vee all. Maja juures to\u0303useb vesi u\u0308le kallaste ilmselt homme. Kartuli maal oli otsekontakt jo\u0303ega juba loodud. Kui kliimasoojenemine ja\u0308tkub, saab siin varsti riisi kasvatama hakata :-) Viies aastaaeg on alanud."}]